Onírúurú abá lórí Wíwọ ìbòjú nígbà àjàkálẹ̀ ààrùn káríayé ẹ̀rànkòrónà ọdún 2019 láti ọwọ́ àwọn elétò àti àjọ ìlera àti àwọn ìjọba. Àjọ elétò ìlera àgbáyé, World Health Organization, WHO àti àwọn elétò ìlera àwùjọ gbà pé wíwọ ìbòjú máa ń fa àdínkù rírànkálẹ̀ àjàkálẹ̀ ààrùn èémí bí í ẹ̀rànkòrónà ọdún 2019 Bí ó tilẹ̀ wù kí ó rí, àkòrí-ọ̀rọ̀ jẹ́ èyí tí ó ti ń fa àríyànjiyàn, láàárín àwọn oníṣẹ́ ìlera kan àti àwọn ìjọba lórí ìlànà wíwọ ìbòjú. Títí di oṣù karùn-ún ọdún 2020, Títí di May 2020[update], ìdá méjìdínláàádọ́rùn-ún, 88% nínú àpapọ̀ iye àwọn ènìyàn ní àgbáyé ń gbé ní orílẹ̀-èdè tó kàn-án nípá tàbí dá àbá láti lo ìbòjú ní àwùjọ ènìyàn púpọ̀; ìdá márùnléláàádọ́rin, 75 ni àwọn orílẹ̀ èdè tó kàn án nípá láti máa lo ìbòjú. Àríyànjiyàn tí wáyé lórí pé ǹjẹ́ ó pọn dandan kí ènìyàn wọ ìbòjú nígbà tí ó bá wà ní Ìjìnnà-síra-ẹni láwùjọ níwọ̀n mítà méjì tàbí ẹ̀sẹ̀ bàtà mẹ́fà, àti nígbà tí ènìyàn bá ń ṣeré ìdárayá.